Document ID: 31998D0368

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1998 για την προσαρμογή σύμφωνα με το άρθρο 42 παράγραφος 3 των παραρτημάτων II και III του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους [κοινοποιηθείσα υπό τον αριθμό Ε(1998) 1357] (Κείμενο που παρουσιάζει ενδιαφέρον για τον ΕΟΧ) (98/368/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και την έξοδό τους (1), όπως τροποποιήθηκε από τις αποφάσεις 94/721/ΕΚ (2) και 96/660/ΕΚ (3) της Επιτροπής, και ιδίως το άρθρο 42 παράγραφος 3,
την οδηγία 75/442/ΕΟΚ του Συμβουλίου, της 15ης Ιουλίου 1975 για τα απόβλητα (4), όπως τροποποιήθηκε τελευταία από την απόφαση 94/350/ΕΚ της Επιτροπής (5), και ιδίως το άρθρο 18,
Εκτιμώντας:
ότι σύμφωνα με το άρθρο 42 παράγραφος 3 του κανονισμού (ΕΟΚ) αριθ. 259/93, τα παραρτήματα II, III και IV θα πρέπει να προσαρμοστούν ώστε να ανταποκρίνονται στις αλλαγές που έχουν ήδη εγκριθεί βάσει του μηχανισμού αναθεώρησης του ΟΟΣΑ 7
ότι το συμβούλιο του ΟΟΣΑ (6) αποφάσισε στο πλαίσιο του μηχανισμού αναθεώρησης να τροποποιήσει τον πράσινο και τον πορτοκαλί κατάλογο αποβλήτων 7
ότι είναι απαραίτητο να τροποποιηθεί το παράρτημα II του κανονισμού προκειμένου να ανταποκρίνεται στις ως άνω αλλαγές 7
ότι η Επιτροπή, προκειμένου να προσαρμόσει τα παραρτήματα II, III και IV του κανονισμού επικουρείται από επιτροπή που έχει συγκροτηθεί βάσει του άρθρου 18 της οδηγίας 75/442/ΕΟΚ 7
ότι τα μέτρα που θεσπίζονται με την παρούσα απόφαση είναι σύμφωνα με τη γνώμη που εξέφρασε η προαναφερθείσα επιτροπή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα II και III του κανονισμού (ΕΟΚ) αριθ. 259/93 αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Μαΐου 1998.

Labels: 0
13
20